Title: ПРОТОКОЛ № 7
Author: Administrator
Last saved by: Maria Kamenova
Company: VSS

ПРОТОКОЛ № 19
от заседание на Комисия „Дисциплинарна дейност и
взаимодействие с Инспектората към Висшия съдебен съвет“
към съдийската колегия на Висшия съдебен съвет,
проведено на 23 ноември 2016 г.

Днес, 23 ноември 2016 г., сряда, oт 13:00 ч., в сградата на Висшия съдебен съвет, се проведе заседание на Комисия „Дисциплинарна дейност и взаимодействие с ИВСС“ към съдийската колегия на ВСС в състав: 

ПРЕДСЕДАТЕЛ: | ГАЛЯ ГЕОРГИЕВА

ЧЛЕНОВЕ:

СВЕТЛА ПЕТКОВА
МАРИЯ КУЗМАНОВА
ЮЛИЯ КОВАЧЕВА

ОТСЪСТВА: Милка Итова

От администрацията на ВСС: 
Деница Захариева – началник отдел „Дисциплинарни производства“ в дирекция „Дисциплинарна дейност“- АВСС;
Вера Лишева – старши експерт-юрисконсулт в отдел „Дисциплинарни производства“, дирекция „Дисциплинарна дейност“-АВСС
		
Заседанието протече при следния дневен ред:
1.	Изслушване на Методи Лалов – административен ръководител-председател на Софийски районен съд и на Яна Димитрова – съдия в Софийски районен съд, във връзка със заповеди № АС-299/31.10.2016 г. и № АС-300/31.10.2016 г. – и двете на председателя на Софийски районен съд, с които са наложени дисциплинарни наказания „забележка“ на съдия Димитрова.
2.	Справки от председателя на Софийски градски съд във връзка с данни, съдържащи се в писма от Главния прокурор на Република България.
3.	Писмо от председателя на Софийски градски съд относно тълкуване на т.4.4. от Единната методика по приложението на принципа за случайно разпределение на делата в районните, окръжните, административните, военните, апелативните и специализираните съдилища и на понятието „други причини“ по същата точка.
4.	Решение № 8861 от 14.07.2016 г. на ВАС-петчленен състав - ІІ колегия, с което оставя в сила Решение № 1677 от 16.02.2016 г. на ВАС, 6-то отделение, с което се отхвърля жалбата на Румен Петков срещу решение на Висшия съдебен съвет по т. 4 от протокол № 41 от 16.07.2015 г. - наложено дисциплинарно наказание по чл. 308, ал.1, т.6 от ЗСВ – „дисциплинарно освобождаване от длъжност“.
5.	Писмо от Главния секретар на ВСС във връзка с проект на Вътрешни правила за подготовка на материалите за заседанията на Колегиите и на Пленума на Висшия съдебен съвет, и изпълнение на взетите решения, за изразяване на становище или предложение.
6.	Преписка по молба от съдия в Окръжен съд гр. Варна.

По дневния ред

1.	ОТНОСНО: Изслушване на Методи Лалов – административен ръководител-председател на Софийски районен съд и на Яна Димитрова – съдия в Софийски районен съд, във връзка със заповеди № АС-299/31.10.2016 г. и № АС-300/31.10.2016 г. – и двете на председателя на Софийски районен съд, с които са наложени дисциплинарни наказания „забележка“ на съдия Димитрова.
 
КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:

1.1.	Отлага разглеждането на заповеди № АС-299/31.10.2016 г. и № АС-300/31.10.216 г. – и двете на председателя на Софийски районен съд, с които са наложени дисциплинарни наказания „забележка“ на Яна Цветанова Димитрова – съдия в Софийски районен съд.
1.2.	Да се изискат от председателя на Софийски районен съд протоколните определения, постановени по гражданските дела по описа на СРС, Първо гражданско отделение, 50-ти състав, с които делата са отложени за друга дата, на основание чл. 9 от ЗСВ и съгласно т.4.4 от Единната методика за прилагане на принципа за случайно разпределение на делата. 
1.3.	Да се приложи към преписката по Заповед АС-299/31.10.2016 г. на председателя на СГС, изготвения от Софийски градски съд доклад за извършена проверка на организацията на дейността на съдиите от Гражданско отделение при Софийски районен съд за периода от 01.01.2015 г. до 31.12.2015 г. 

2.	ОТНОСНО: Справки от председателя на Софийски градски съд във връзка с данни, съдържащи се в писма от Главния прокурор на Република България.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:

2.1. Предлага на съдийската колегия на Висшия съдебен съвет, на основание чл. 30, ал. 5, т. 10 от ЗСВ, да възложи на Инспектората към Висшия съдебен съвет да извърши проверка във връзка с постъпилата информация във Висшия съдебен съвет относно обобщени данни за всички незавършени НОХД, водени в Софийски градски съд по внесени от Софийска градска прокуратура обвинителни актове към 07.10.2016 г. и относно НОХД, образувани и свършени в Софийски градски съд, по които е налице забавяне при изготвяне на мотивите.

3.	ОТНОСНО: Писмо от председателя на Софийски градски съд относно тълкуване на т.4.4. от Единната методика по приложението на принципа за случайно разпределение на делата в районните, окръжните, административните, военните, апелативните и специализираните съдилища и на понятието „други причини“ по същата точка.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:

3.1. Приема за сведение Писмо от председателя на Софийски градски съд относно тълкуване на т.4.4. от Единната методика по приложението на принципа за случайно разпределение на делата в районните, окръжните, административните, военните, апелативните и специализираните съдилища и на понятието „други причини“ по същата точка
4.	ОТНОСНО: Решение № 8861 от 14.07.2016 г. на ВАС-петчленен състав - ІІ колегия, с което оставя в сила Решение № 1677 от 16.02.2016 г. на ВАС, 6-то отделение, с което се отхвърля жалбата на Румен Петков срещу решение на Висшия съдебен съвет по т. 4 от протокол № 41 от 16.07.2015 г. - наложено дисциплинарно наказание по чл. 308, ал.1, т.6 от ЗСВ – „дисциплинарно освобождаване от длъжност“.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:

4.1.	 Приема за сведение Решение № 8861 от 14.07.2016 г. на ВАС-петчленен състав - ІІ колегия, с което оставя в сила Решение № 1677 от 16.02.2016 г. на ВАС, 6-то отделение, с което се отхвърля жалбата на Румен Петков срещу решение на Висшия съдебен съвет по т. 4 от протокол № 41 от 16.07.2015 г. - наложено дисциплинарно наказание по чл. 308, ал.1, т.6 от ЗСВ – „дисциплинарно освобождаване от длъжност.
4.2.	Решенията да се приложат към кадровото дело на Румен Петков Петков. 

5.	ОТНОСНО: Писмо от Главния секретар на ВСС във връзка с проект на Вътрешни правила за подготовка на материалите за заседанията на Колегиите и на Пленума на Висшия съдебен съвет, и изпълнение на взетите решения, за изразяване на становище или предложение.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:

5.1. Дава възможност на членовете на Комисията да се запознаят с проекта на Вътрешни правила за подготовка на материалите на заседанията, на Колегиите и на Пленума на Висшия съдебен съвет, и да направят предложения до Главния секретар на Висшия съдебен съвет.

6.	ОТНОСНО: Преписка по молба от съдия в Окръжен съд гр. Варна.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:

6.1. Отлага разглеждането за следващо заседание на Комисията.

ПРЕДСЕДАТЕЛ НА КОМИСИЯ			/п/
„ДИСЦИПЛИНАРНА ДЕЙНОСТ И
ВЗАИМОДЕЙСТВИЕ С ИВСС“  КЪМ 
СЪДИЙСКАТА КОЛЕГИЯ НА ВСС:

ГАЛЯ ГЕОРГИЕВА